
Z A P I S N I K

11. sjednice Vijeća Mjesnog odbora Vrbani, 17. ožujka 2022. u prostorijama Mjesnog odbora Prečko, Prečko 2a, s početkom u 18:05 sati

NAZOČNI ČLANOVI VIJEĆA:

Lovro Hrust, Ivan Kranjc, Borna Lozo, Milan Radulović, Antonija Skender, Tomislav Spahić, Dominik Nizić, Nikola Kos, Davor Laura
Predsjedava: Borna Lozo, predsjednik Vijeća.
Zapisnik vodi: Lovro Hrust, član Vijeća.

Predsjednik konstatira da je nazočno 9 od ukupno 9 članova Vijeća, što znači da Vijeće može pravovaljano odlučivati, te otvara 9. sjednicu Vijeća Mjesnog odbora.

Vijeće jednoglasno prihvaća tekst Zapisnika 10. sjednice Vijeća, održane 8. veljače 2022. bez izmjena.
Predsjednik Vijeća predlaže dopunu dnevnog reda sa sljedećom točkom:

„Postavljanje pametnih ploča na području Mjesnog odbora Vrbani“

Vijeće je suglasno sa predloženom dopunom.

Predsjednik predlaže da nova točka dobije redni broj 7., a točka Pitanja, prijedlozi i obavijesti postaje točka 8.

Vijeće je suglasno sa predloženim redom.


Na prijedlog predsjednika Vijeće jednoglasno utvrđuje

DNEVNI RED

1. Prijedlozi akcija za plan komunalnih aktivnosti Vijeća Gradske četvrti Trešnjevka-jug u 2023.

2. Uređivanje zelene površine na k.č.br. 5792/1, 5793/1, 5797/1 sve k.o. Vrapče u ulici Vrbani po zahtjevu M. N.
3. Sanacija pristupa ulazima u Travanjskoj ulici 9, 11 i 13 po zahtjevu M.Č.
4. Postava zaštitnih stupića u Palinovečkoj ulici 19G i 19I po zahtjevu M.G.
5. Davanje mišljenja na konačni prijedlog Odluke o donošenju Urbanističkog plana uređenja Savska ulica – Prisavlje - temeljem članka 86. stavka 2. Statuta Grada Zagreba
6. Davanje mišljenje na inicijativu Skateborda kluba Shpaolin o mogućim lokacijama skate parkova
7. Postava pametnih ploča na području Mjesnog odbora Vrbani
8. Pitanja, prijedlozi i obavijesti

Ad 1. Prijedlozi akcija za plan komunalnih aktivnosti Vijeća Gradske četvrti Trešnjevka-jug u 2023.

Članovi Vijeća primili su materijal uz poziv.
U raspravi sudjeluju Davor Laura, Tomislav Spahić i Milan Radulović.

Vijeće jednoglasno donosi
Z A K LJ U Č A K

o prijedlozima za plan komunalnih aktivnosti u 2023.

1. Vijeće Mjesnog odbora Vrbani predlaže da se izrade procjene troškova sljedećih aktivnosti kao mogućih prijedloga za plan komunalnih aktivnosti Gradske četvrti Trešnjevka-jug u 2023.: 

I. Dječja igrališta, parkovi i zelene površine

Uređenje parka

· Lipanjska 1 južno k.č.br. 4056/1 k.o. Rudeš.

Postava pergole s klupama i stolovima te uređenje zelenila oko pergole

· Lipanjska 1 južno k.č.br. 4056/1 k.o. Rudeš.

Bojanje ograde

· Srpanjska 1 južno park, žuta ograda uz Horvaćansku.

· Kutnjački put 18 istočno, siva ograda kod parka za pse.

· Travanjska 19 južno, žuta ograda kod tramvajske stanice Hrvatski sokol. 

Popločavanje ugažene staze
· Listopadska 1 sjeveroistočno k.č.br. 3963/2 k.o. Rudeš, 2 staze između nogostupa i parkirališta (staza uz Admiral i staza prema sredini parkirališta).

· Rudeška 89 istočno k.č.br. 3778/2 k.o. Rudeš, na zelenoj površini kod Tiska.

· Srpanjska 8 istočno k.č. 4056/7 k.o. Rudeš, na sjeverozapadnom ulazu u ograđeno igralište.

· Srpanjska 1 južno k.č.br. 4056/8 k.o. Rudeš, od prolaza do popločanog dijela igrališta.

Izvedba projekta sadnja stabala i hortikulturnog/krajobraznog uređenja

· Hortikulturno uređenje Kutnjački put bb (park za pse) k.č.br. 5875/2 k.o. Vrapče.

· Sadnja drvoreda Vrbani 27 i 29 sjeveroistočno.

· Krajobrazno uređenje Rudeška 142-144 k.č.br. 3963/2 k.o. Rudeš.

Postava klupa

· Ožujska 2 i 4 istočno, 2 klupe k.č.br. 3778/2 k.o. Rudeš.

· Vrbani 27 sjeveroistočno: 2 klupe i stol između 2 stabla u planiranom drvoredu. 

Postava koševa za otpad (po jedan koš)

· Kutnjački put 9 sjeverno kč.br. 5883/4 k.o. Vrapče.

· Rujanska 4 istočno k.č.br. 3794/1 k.o. Rudeš.

· Rujanska 4 zapadno k.č.br. 3794/1 k.o. Rudeš.

· OŠ Vrbani igralište k.č.br. 4006/2 k.o. Rudeš.

· OŠ Alojzija Stepinca igralište k.č.br. 6709/2 k.o. Vrapče.

Postava koševa za pseću fekaliju

· Cenkovečka 8 sjeverozapadno, sa zapadne strane nogostupa i staze.

· Hrvatskog sokola 81 jugozapadno, istočna strana nogostupa Hrvatskog sokola, pored zelene površine sjeverno od pješačkog prijelaza.

· Lipanjska 2 istočno, uz Hrvatskog sokola.

· Lopatinečka 1 sjeveroistočno, na rubu sjeverozapadnog ugla k.č.br. 5990 k.o. Vrapče.

· Ožujska 2 zapadno, na rubu zelene površine na mjestu križanja staza.

· Palinovečka 27 Jugozapadno, na sjeveroistočnom rubu livade.

· Palinovečka 49 Jugozapadno, na sjeverozapadnoj strani staze prema Jarunu.

· Rudeška 144 Sjeverno.

· Rujanska 17 sjeverno, sjeverno od pješačkog prijelaza pored livade sa sjeverne strane nogostupa.

· Siječanjska 17 Istočno, sa zapadne strane Vrapčaka i žutog mosta.

· Vrbani 21 sjeverno, uz kolnik.

· Vrbani 27 zapadno, kraj staze sa zapadne strane Vrapčaka

Postava znaka “zabrana kretanja psima”

· Ožujska 9 istočno k.č.br. 3766/1 k.o. Rudeš, postava znaka na sjevernom ulazu.

Sanacija travnjaka i sadnja živice, pokrivača tla (Vinca minor) ili klamericom u svrhu zaštite zelene površine

· Kuzminečka 4 južno k.č.br. 5959/6 k.o. Vrapče, sanacija travnjaka i sadnja pokrivača tla ili niske živice uz nogostup.

· Ožujska 1 - 13 k.č.br. 3778/2 k.o. Rudeš uz nogostup.

· Ožujska 14 zapadno k.č.br. 3962/5 k.o. Rudeš, sanacija travnjaka i sadnja pokrivača tla uz nogostup.

· Ožujska 2 - 10a istočno k.č.br. 3778/2 k.o. Rudeš.

· Ožujska 5 k.č.br. 3766/1 k.o. Rudeš, južno uz nogostup.

· Ožujska 6 istočno  k.č.br. 3778/2 k.o. Rudeš.

· Palinovečka 19 b južno k.č.br. 6674 k.o. Vrapče, sanacija travnjaka i sadnja živice od parkirališta do kutije za instalacije.

· Palinovečka 19 b zapadno k.č.br. 6674 k.o. Vrapče, sanacija travnjaka i sadnja živice uz nogostup između oglasne ploče i rasvjetnog stupa.

· Palinovečka 19 D istočna strana nogostupa k.č.br. 5875/1 k.o. Vrapče.

· Palinovečka 19 O zapadno k.č.br 6673 k.o. Vrapče. sanacija travnjaka i sadnja pokrivača tla

· Palinovečka 19B jugoistočno - k.č. 6673 k.o. Vrapče - sanacija travnjaka i sadnja pokrivača tla ili niska živica uz nogostup.

· Palinovečka 19B sjeverozapadno k.č.br. 5892/3, 5893/3, 5894/2 i 5896/2 sve k.o. Vrapče.

· Palinovečka 36 sjeverno k.č.br 5918/5, sjeverno od pješačkog prijelaza.

· Palinovečka 40 k.č.br. 6664 k.o. Vrapče, sadnja živice ili pokrivač tla na jugozapadnom rubu površine.

· Rudeška 158 južno k.č.br. 6569/1 k.o. Rudeš, zapadni rub travnjaka s južne strane pješačkog prijelaza.

· Rudeška 171 sjeverno do Palinovečka 65 sjeverno k.č. 5918/5, 5920 k.o. Vrapče, južni kolnik sadnja pokrivača tla oko stabala.

· Rujanska 15 sjeverno k.č.br. 3766/2 k.o. Rudeš.

· Rujanska 4 južno k.č.br. 3766/2 k.o. Rudeš.

· Rujanska 4 zapadno k.č.br. 3778/2 k.o. Rudeš, uz rub nogostupa na požarnom putu.

· Srpanjska 1 sjeverno k.č.br. 4056/6 k.o. Vrapče.

· Travanjska 1 istočno k.č.br. 4056/4 k.o. Rudeš, sadnja živice.

· Travanjska 6 istočno od pekare k.č.br. 4056/7 k.o. Rudeš, sadnja niske živice između klamerica.

· Travanjska 6 sjeverno uz pekaru k.č.br. 4056/7 k.o. Rudeš, sanacija travnjaka i sadnja niske živice uz istočni dio površine.

· Travanjska 7-13 k.č.br. 4056/5 k.o. Rudeš.

Sanacija travnjaka
· Horvaćanska 156 južno k.č.br. 5904/3 k.o. Vrapče.

· Križanje Zagrebačke avenije i Hrvatskog Sokola k.č.br. 6636/1 k.o. Rudeš, na mjestima iza asfaltiranog dijela nogostupa.

· Kuzminečka 55 k.č.br. 6651/1 k.o. Vrapče kod pješačkog prijelaza.

· Listopadska 1 - 9 - k.č.br. 3962/2 k.o. Rudeš, sanacija travnjaka između nogostupa i parkirališta.

· Ožujska 1 do Ožujska 17. k.č.br. 3766/1 k.o. Rudeš.

· Ožujska 3 istočno k.č.br. 3766/1 k.o. Rudeš.

· Ožujska 5 k.č.br. 3766/1 k.o. Rudeš, južno uz nogostup.

· Ožujska 9 k.č.br. 3766/1 k.o. Rudeš, sanacija travnjaka na mjestu uklonjene klupe uz zapadnu ogradu i betonske kocke, te sanacija i nivelacija terena ispod klupa.

· Ožujska 15  južno k.č.br. 3766/1 k.o. Rudeš.

· Rudeška 101 jugozapadno k.č.br. 5904/3 k.o. Vrapče, sanacija travnjaka uz pješački prijelaz.

· Rudeška 140 sjeveroistočno k.č.br. 6569/1 k.o. Rudeš, sjeverni vrh travnjaka kod pješačkog prijelaza.

· Rudeška 148 južno k.č.br. 6569/1 k.o. Rudeš.

· Rudeška 95 sjeverno k.č.br. 5907/2 k.o. Vrapče.

· Rujanska 19 sjeverno k.č. 3766/2 k.o. Rudeš

· Siječanjska 17 zapadno k.č.br. 5848 k.o. Vrapče.

· Siječanjska 4 istočno k.č.br. 5848 k.o. Vrapče, do ruba sjevernog travnjaka na križanju s Rudeškom cestom.

· Siječanjska 8 južno k.č.br. 5907/1 k.o. Vrapče.

· Travanjska 1 sjeverno k.č.br. 4032 k.o. Rudeš, istočni rub travnjaka kraj dječjeg igrališta.

· Travanjska 13 zapadno do Travanjska 7 zapadno k.č.br. 3963/2 k.o. Rudeš, sanacija travnjaka uz nogostup.

· Travanjska 6 istočno kod igrališta k.č.br. 4032 k.o. Rudeš.

· Travanjska 6 kod staze k.č.br. 4056/7 k.o. Rudeš.

· Vrbani 6A istočno k.č. 6673 k.o. Vrapče 5796/2 i 5797/3, sa 
sjeverne strane pješačkog prijelaza.

Sadnja stabala
· Cirkovljanska 6 istočno k.č.br. 5792/1 i 5793/1 sve k.o. Vrapče, sadnja drvoreda uz nogostup.

· Hrvatski sokol 79 i 81 zapadno k.č.br. 6635/1 k.o. Rudeš.

· Kuzminečka 18 južno do Palinovečka 27 jugoistočno, k.č.br. 6648, 6646/3, 6657, 6661/2, 6726/1, 6725, 6724, 6723, 6722/1, 6721/1, 6720/1, 6719/1, 6719/1 i 6718/1 sve k.o. Vrapče, sadnja drvoreda uz šetnicu “Lole-Ribara”.

· Ožujska 9 k.č.br. 3766/1 k.o. Rudeš.

· Rudeška 140 zapadno uz Zagrebačku aveniju - sadnja 2 grma u prostore za sadnju k.č.br. 3973/2 k.o. Rudeš.

· Rudeška 142 istočno k.č.br. 3963/2 k.o. Rudeš- sadnja 2 Vrbe na zelenim plohama između nogostupa i trga.

· Rujanska 4 zapadno k.č.br. 3794/1 k.o. Rudeš - Sadnja 2 žalosne vrbe između dječjeg igrališta i Rudeške te sjeverno od klupa.

· Srpanjska 1 južno k.č.br. 4056/8 k.o. Rudeš, sadnja žalosne vrbe u parku.

· Travanjska 1 istočno k.č.br. 3778/2 k.o. Rudeš, 10 stabla na travnjak uz kolnik.

· Travanjska 1 istočno k.č.br. 4056/4 k.o. Rudeš, sadnja žalosne Vrbe centralno na livadi.   
 

· Travanjska 1 sjeverno, k.č.br. 4032 k.o. Rudeš, sadnja 4 stabla.

· Travanjska 19 istočno k.č.br. 4056/1 k.o. Rudeš.

· Vrbani 21 jugoistočno k.č.br. 5799/5, 5799/6, 5799/7, 5799/8, 5799/14, 5799/15, 5799/16 i 5799/23  sve k.o. Vrapče, sadnja 16 stabala.

· Zeleni otok između kolnika Hrvatskog sokola k.č.br. 6635/1 k.o. Rudeš, izmjenična sadnja trešnje i japanske trešnje.

III. Nogostup

Uređivanje 
· Horvaćanska 148 - 156 sjeverno k.č.br. 5904/3 k.o. Vrapče
.

Gradnja pristupne rampe

· Travanjska ulica 19 južno k.č.br. 4056/1 k.o. Rudeš, gradnja pristupne rampe za osobe smanjene pokretljivosti.

Izrada projektne dokumentacije za rampu

· Listopadska 1 zapadno k.č.br. 3963/2 k.o. Rudeš, na mjestu postojećih stuba.

Zamjena pojedinačne klupe za 2 klupe sa stolom na istočnom dijelu vrtne sjenice

· Palinovečka 38 južno k.č.br. 6670/6 k.o. Vrapče
· Palinovečka 19J južno k.č.br. 6682/1 k.o. Vrapče

· Palinovečka 19N južno k.č.br. 6702/2 k.o. Vrapče 

Postava vatrogasnih stupića

· Palinovečka 19G i 19I na mjestu horizontalne signalizacije zabrane zaustavljanja.

· Palinovečka 31, 37, 39 i 45 na mjestu horizontalne signalizacije zabrane zaustavljanja.

· Srpanjska 1 istočno k.č.br. 4054/2 k.o. Rudeš, barijere u prolaz.

Postava prometnih stupića na rubu nogostupa (s dovoljno prostora za nesmetani prolaz kolica)
· Ožujska 10A istočno k.č.br. 3778/2 k.o. Rudeš. 

· Ožujska 13-15 k.č.br.  3766/1 k.o. Rudeš.

· Travanjska 1 sjeverno k.č.br. 3778/2 k.o. Rudeš.

Zaključane oglasne ploče

· Palinovečka 19P zapadno kč.br. 6670/6 k.o. Vrapče, postava nove zaključane oglasne ploče

· Rudeška 148 sjeverno k.č.br. 3962/2 k.o. Rudeš, premještanje oglasne ploče na vanjski dio ograde i tako da je usmjerena prema jugu na nogostupu.

· Rudeška 160C istočno k.č.br. 5883 k.o. Vrapče, zamjena postojeće oglasne ploče sa zaključanom oglasnom pločom.

IV. Kolnik

Asfaltiranje kosine s kolnika na nogostup kod parkirališnih mjesta za osobe s invaliditetom

· Kutnjački put 2 sjeverno.

· Kutnjački put 9 južno.

· Kuzminečka 5 jugozapadno.

· Palinovečka 19K i 19L sjeverno.

· Palinovečka 25 istočno.

· Palinovečka 25 južno.

· Rudeška 171 sjeverno, sjeverni i južni kolnik.

· Siječanjska 2 istočno.

· Travanjska 15 zapadno.

· Travanjska 16 istočno.

· Travanjska 22 istočno.

· Vrbani 16 sjeverno.

· Vrbani 19 južno.

· Vrbani 22 sjeverozapadno.

· Vrbani 27 južno.

· Vrbani 27 zapadno.

Iscrtavanje horizontalne signalizacije
· Pješački prijelaz

· Križanje Hrvatskog sokola i Ulice Hinka Würtha.

· Križanje Lopatinečke i Malogoričke zapadni i južni prijelaz.

· Križanje ulice Vrbani i Cenkovečke.

· Kuzminečka 55.

· Palinovečka 42 jugozapadno.

· Rudeška 236.

· Parkirališna mjesta

· Cenkovečka 5-9 istočna strana parkirališta.

· Palinovečka 29 do Kuzminečke 53.

· Palinovečka od Horvaćanske do Kutnjački put.

· Rudeška 140 k.č.br. 3963/2, parkiralište kod Casina Admiral.

· Srpanjska 2-10.

· Vrbani 4-24 (od Zagrebačke avenije do Rudeške).

    2. Zaključak dostaviti Vijeću Gradske četvrti Trešnjevka - jug.

Ad 2. Uređivanje zelene površine na k.č.br. 5792/1, 5793/1, 5797/1 sve k.o. Vrapče u ulici Vrbani po zahtjevu M. N.

Članovi Vijeća primili su materijal uz poziv.

Vijeće bez rasprave jednoglasno donosi
Z A K LJ U Č A K

1. Vijeće 
Mjesnog odbora Vrbani razmatralo je prijedlog M. N. o uređivanju zelene površine na k.č.br. 5792/1, 5793/1, 5797/1 sve k.o. Vrapče u ulici Vrbani.

2. Vijeće je suglasno s prijedlogom ozelenjivanja predmetnog prostora, ali nije suglasno s izgradnjom parka, jer se u blizini navedenih površina planira izgradnja parka na površinama zone namjene Z1-JAVNE ZELENE POVRŠINE–JAVNI PARK , Generalnog urbanističkog plana grada Zagreba (6/07, 8/09, 7/13, 9/16, 12/16 – pročišćeni tekst).
3. Vijeće će u prijedloge akcija za Plan komunalnih aktivnosti Gradske četvrti Trešnjevka-jug u 2023. godini predložiti sadnju drvoreda uz nogostup na k.č.br. 5792/1 i 5793/1 obje k.o. Vrapče.

4. Vijeće će predložiti Gradskom uredu za obnovu, izgradnju, prostorno uređenje, graditeljstvo, komunalne poslove i promet, razmatranje mogućnosti spajanja sjevernog završetka nogostupa u ulici Vrbani s južnim nogostupom Zagrebačke avenije i realizaciju istoga kroz Program građenja komunalne infrastrukture u 2023..
5. Zaključak dostaviti Vijeću Gradske četvrti Trešnjevka - jug.
OBRAZLOŽENJE

Vijeće je donijelo 4. točku ovog Zaključka jer postojeći nogostup na predmetnom području naglo završava odnosno ne postoji neprekinuti spoj nogostupa ulice Vrbani i nogostupa Zagrebačke avenije. Nadalje, taj prometni spoj vodi prema mreži javnog prometa (najbliža točka je autobusna stanica “Zagrebačka” i u blizini su druge autobusne stanice), a alternativni put čine stube koje osobe s invaliditetom ne mogu koristiti i koje su udaljene oko 155 metara istočno. Postoji staza koja vodi sa Zagrebačke avenije na ulicu Vrbani, ali Vijeće je mišljenja da navedena staza nije adekvatan spoj puteva, pogotovo ne za osobe teže pokretljivosti i to iz slijedećih razloga:
1. Staza vodi na kolnik i na tom mjestu rubnjak nije upušten. Dakle prolaznik koji se spušta niz taj nogostup u ulicu Vrbani mora stupiti na kolnik i zatim se vratiti na nogostup južnije.

2. Rampa za motorizirana vozila na spomenutoj relaciji (kolnik ulice Vrbani) dodatno ometa kretanje prolaznicima.

Zbog svega navedenog Vijeće predlaže da Gradski ured za obnovu, izgradnju, prostorno uređenje, graditeljstvo, komunalne poslove i promet za Program građenja komunalne infrastrukture 2023. razmotri prijedlog spajanja sjevernog završetka nogostupa u ulici Vrbani s južnim nogostupom Zagrebačke avenije i to na način koji će omogućiti jednak pristup javnim površinama svim osobama, uključujući i osobe teže pokretljivosti. Budući da već utabana staza vodi preko čestice u privatnom posjedu (k.č.br. 5791 k.o. Vrapče), Vijeće predlaže da buduća predložena rampa ili spoj nogostupa zaobiđe tu česticu.

Vijeće predlaže i dostavu ovog zaključka Vijeću Gradske četvrti Trešnjevka-sjever jer se većinski dio površine na kojoj je predloženo spajanje dva nogostupa nalazi na području Gradske četvrti Trešnjevka-sjever, odnosno Mjesnog odbora Rudeš.

Ad 3. Sanacija pristupa ulazima u Travanjskoj ulici 9, 11 i 13 po zahtjevu M.Č.
Članovi Vijeća primili su materijal uz poziv.

Vijeće bez rasprave jednoglasno donosi

Z A K LJ U Č A K

1. Vijeće Mjesnog odbora Vrbani razmatralo je prijedlog M. Č. za sanacijom pristupa ulazima u Travanjskoj ulici 9, 11 i 13 na način da se isti podignu na razinu nogostupa.
2. Vijeće predlaže da Gradski ured za obnovu, izgradnju, prostorno uređenje, graditeljstvo, komunalne poslove i promet kroz svoj Program održavanja komunalne infrastrukture na području Grada Zagreba sanira pristupe predmetnoj zgradi pazeći da se ne naruši mogućnost ulaza u podrumske prostorije iste zgrade.

3. Zaključak dostaviti Vijeću Gradske četvrti Trešnjevka - jug.

OBRAZLOŽENJE

Budući da je predmetna javna površina u vlasništvu Grada Zagreba te da u navedenim stambenim zgradama žive osobe starije životne dobi i osobe teže pokretljivosti kojima izvedba sadašnjeg pristupa ometa i ne dozvoljava nesmetano kretanje, Vijeće smatra da je rješenje ovog pitanja od iznimne važnosti.

Ad 4. Postava zaštitnih stupića u Palinovečkoj ulici 19G i 19I po zahtjevu M. G.
Članovi Vijeća primili su materijal uz poziv.
Vijeća bez rasprave jednoglasno donosi

Z A K LJ U Č A K

1. Vijeće Mjesnog odbora Vrbani razmatralo je prijedlog M. G. za postavom zaštitnih stupića u Palinovečkoj ulici 19G i 19I.

2. Vijeće je postavu zaštitnih stupića na predmetnoj lokaciji uvrstilo u prijedloge za 2023. te će se ovisno o svim pristiglim zahtjevima, raspoloživim sredstvima i ishođenoj procjeni radova odlučiti o mogućosti realizacije istoga.

3. Zaključak dostaviti Vijeću Gradske četvrti Trešnjevka - jug.

Ad 5. Davanje mišljenja na konačni prijedlog Odluke o donošenju Urbanističkog plana uređenje Savska ulica –Prisavlje – temeljem članka 86. statuta 2. Grada Zargeba
Članovi Vijeća primili su materijal uz poziv.

Vijeće  bez rasprave jednoglasno donosi

Z A K LJ U Č A K

o davanju mišljenja na konačni prijedlog Odluke o donošenju

Urbanističkog plana uređenja Savska ulica - Prisavlje

1. Vijeće Mjesnog odbora Vrbani razmatralo je konačni prijedlog Odluke o donošenju Urbanističkog plana uređenja Savska ulica – Prisavlje.  

2. Vijeće daje negativno mišljenje na predmetni konačni prijedlog Odluke poštujući negativno mišljenje Vijeća Gradske četvrti Trešnjevka-jug sa 7. sjednice održane 2. prosinca 2021.. 

3. Vijeće napominje da je na doneseno mišljenje utjecalo što u ponovno dostavljen konačni prijedlog Odluke nisu uvrštene prethodno dane primjedbe Vijeća Gradske četvrti Trešnjevka-jug.

4. Vijeće napominje da je važno podržati mišljenje Vijeća Gradske četvrti Trnje na čijem području se nalazi predmetna lokacija konačne prijedloga Odluke.

5. Ovaj zaključak dostavlja se Vijeću Gradske četvrti Trešnjevka – jug.

Ad 7. Davanje mišljenja na inicijativu Skateboard kluba Shapolin o mogućim lokacijama skate parkova
Članovi Vijeća primili su materijal uz poziv.

Vijeće  bez rasprave jednoglasno donosi

Z A K LJ U Č A K

o davanju mišljenja o mogućim lokacijama skate parkova

1. Vijeće Mjesnog odbora Vrbani razmatralo je prijedlog Skateboard kluba Shpaolin o mogućim lokacijama skate parkova. 

2. Vijeće Mjesnog odbora Vrbani predlaže  zelenu površinu između Ulice Hrvatskog sokola i Olimpijske aleje u Vrbanima III, kao potencijalnu lokaciju na kojoj bi se mogli izgraditi vanjski/otvoreni ili zatvoreni skate parkovi/igrališta.
3. Vijeće predlaže da se prilikom odabira odgovarajućih lokacija uvaže slijedeći uvjeti:
- da se lokacija nalazi na neuređenoj zelenoj površini,

- da se lokacija nalazi na razumnoj ili što većoj udaljenosti od stambenih zgrada i

- da lokacija ne bude u blizini parka za pse.

4. Zaključak dostaviti Vijeću Gradske četvrti Trešnjevka – jug.

Ad 8. Postava pametnih ploča na području Mjesnog odbora Vrbani

Predsjednik usmeno informira nazočne o predmetu rasprave i odlučivanja.

Vijeće bez rasprave jednoglasno donosi
Z A K LJ U Č A K

1. Vijeće Mjesnog odbora Vrbani razmatralo je prijedlog predsjednika Vijeća Mjesnog odbora Vrbani Borne Loze za postavu pametnih ploča u naselju Vrbani.
2. Vijeće traži informaciju o postupku nabave i postave pametnih ploča kako bi se iste mogle postaviti na području naselja Vrbani.

3. Zaključak dostaviti Vijeću Gradske četvrti Trešnjevka – jug.

Ad 9. Pitanja, prijedlozi i obavijesti
Član Vijeća Ivan Kranjc postavlja upit vezano o stanju skloništa u Gradu Zagrebu.

Predsjednik iznosi informacije s kojima je upoznat i naglašava da je puno informacija na temu skloništa dostupno u različitim medijskih istupima gradonačelnika, zamjenice i zamjenika te ostalih službenika. Predsjednik prosljeđuje pristiglu objavu Grada Zagreba i materijale koje posjeduje vezano uz skloništa.
Član Vijeća Tomislav Spahić predlaže da se u dvorištu Osnovne škole Vrbani izgradi pergola iz Plana komunalnih aktivnosti Gradske četvrti Trešnjevka-jug 2023.

Predsjednik odgovora da ravnatelj Osnovne škole Vrbani može zatražiti financiranje aktivnosti na području Osnovne škole Vrbani od Gradskog ureda za obrazovanje, sport i mlade, te predlaže da Vijeće predloži aktivnosti u ostalim dijelovima Mjesnog odbora  za koje je Vijeće direktno nadležno u kontekstu prijedloga akcija za Plan komunalnih aktivnosti Gradske četvrti za 2023.

Budući da više nitko ne traži riječ, predsjednik konstatira da je dnevni red iscrpljen i zaključuje sjednicu.

Dovršeno u 20:30 sati.

KLASA:024-08/22-003/615
Urbroj:251-13-11-15-22-2
Zagreb, 17. ožujka 2022.

Zapisnik sastavio:

Lovro Hrust

